Facultatea de Biologie a UB, gazdă a unui workshop internațional pe tematica cancerului de colon

[bookmark: _GoBack]În perioada 20-21 septembrie 2021,  Facultatea de Biologie a Universității din București va fi gazda workshop-ului cu titlul Challenges of tumor profiling in translational research. Evenimentul științific, organizat în cadrul proiectului European COST CA17118 Identifying Biomarkers Through Transnational Research for Prevention and Stratification of Colorectal Cancer (TRANSCOLONCAN), se va desfășura în format hibrid în Amfiteatrul „Voinov” al Facultății de Biologie (Splaiul Independenței, nr. 91-95, sector 5, București).   
Proiectul european CA17118 constă într-o colaborare între mai multe universități și instituții de prestigiu de la nivel mondial pe tematica cancerului de colon și a posibilităților terapeutice de prevenție și tratament al acestei maladii. În cadrul acestui proiect, România este reprezentată Universitatea din București și Universitatea Politehnică București. 
UB, ca parte integrantă consorțiului internațional care implementează acest proiect european, este reprezentată de conf. univ. dr. Elena Ionică de la Departamentul de Biochimie și Biologie Moleculară al Facultății de Biologie. 
Întâlnirea va reuni cercetători în domeniu din universități și institute de prestigiu, dintre care amintim, pe lângă Universitatea din București și Universitatea Politehnică București: Aarhus University Hospital (Danemarca), Heidelberg University și University Medical Center Mannheim (Germania), Italian Institute for Genomic Medicine (Torino, Italia), Technion (Haifa, Israel), Institute of Cancer Research (Londra), Hubrecht Institute (Utrecht, Olanda), Catalan Institute of Oncology  și Centre for Genomic Regulation (Barcelona), Princeton University (New York), Sfax University (Sfax, Tunisia), Akdeniz University (Antalya, Turcia).
Programul științific al evenimentului este organizat în trei sesiuni plenare, dedicate tehnologiilor omice utilizate în diagnosticul cancerului și în înțelegerea mecanismelor tumorigenice; asocierii diagnosticului cu medicina personalizată și de precizie; definirii și validării unor biomarkeri care pot deveni ținte terapeutice în cancerul colorectal. 
Workshop-ul se desfășoară în paralel cu întâlnirea membrilor comitetului de management al proiectului CA17118, întâlnire în care se vor stabili direcțiile ulterioare de studiu în proiect, precum si colaborări viitoare în domeniul diagnosticului, prognosticului și terapiilor abordate în cancer. 
Programul workshop-ului, precum și link-urile de acces aferente celor două zile pot fi consultate aici. Totodată, reuniunea va fi transmisă și pe pagina de Facebook a proiectului.
Invitația adresată membrilor comunităților academice participante, precum și mai multe informații despre eveniment  sunt disponibile aici.

